Okirat száma:

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Fővárosi Önkormányzat Csarnok és Piac Igazgatósága alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Fővárosi Önkormányzat Csarnok és Piac Igazgatósága
      2. rövidített neve: Fővárosi Önkormányzat CSAPI
   2. A költségvetési szerv idegen nyelvű megnevezése
      1. Angol nyelven: Hall and Market Management of the Municipality of Budapest
   3. A költségvetési szerv
      1. székhelye**:** 1117 Budapest, Kőrösy József utca 7-9.
      2. telephelye(i):

|  |  |  |
| --- | --- | --- |
|  | Telephely megnevezése | Telephely címe |
| 1 | Batthyány téri Vásárcsarnok | 1011 Budapest I. Batthyány tér 5-6. |
| 2 | Kórház utcai Vásárcsarnok | 1035 Budapest III. Kórház u. 37-41. |
| 3 | Flórián Üzletközpont | 1033 Budapest III. Flórián tér 6-9. |
| 4. | Flórián tér, parkoló, járda | 1033 Budapest III. Flórián tér |
| 5. | Szentendrei úti Üzletház | 1031 Budapest III. Szentendrei út 155. |
| 6. | Római téri Üzletközpont | 1033 Budapest III. Római tér 1. |
| 7. | Rákóczi téri Vásárcsarnok | 1084 Budapest VIII. Rákóczi tér 7-9. |
| 8. | Vámház krt.-i Vásárcsarnok | 1093 Budapest IX. Vámház krt. 1-3. |
| 9. | Közraktárak Épületegyüttes  -1. szintjén található 2093 m2 alapterületű helyiségcsoport a mellékelt alaprajz szerint (BÁLNA Üzletközpont) | 1093 Budapest IX. Fővám tér 11-12. |
| 10. | Liget téri Üzletközpont | 1102 Budapest X. Liget tér 1. |
| 11. | Fehérvári úti Vásárcsarnok | 1117 Budapest XI. Kőrösi J. u. 7-9. |
| 12. | Tétényi úti Üzletközpont | 1119 Budapest XI. Tétényi út 63. |
| 13. | Bosnyák téri Vásárcsarnok | 1147 Budapest XIV. Csömöri út 9-11. |
| 14. | Nagykőrösi úti Használtcikk és motorpiac | 1194 Budapest XIX. Nagykőrösi út 156. |
| 15. | Nagykőrösi úti Használtautó piac | 1194 Budapest XIX. Nagykőrösi út 162. |
| 16. | Nagysándor József utcai Üzletház | 1201 Budapest XX. Nagysándor J. u. 45-47. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1954. 12. 28. (24/1954. Főv. határozat); (a törzskönyvi nyilvántartásba vétel dátuma: 1980. 02.15.)
   2. A költségvetési szerv alapítására, átalakítására, megszüntetésére jogosult szerv
      1. megnevezése: Budapest Főváros Önkormányzata
      2. székhelye: 1052 Budapest, Városház u. 9-11.
2. **A költségvetési szerv irányítása, felügyelete**
   1. A költségvetési szerv irányító szervének/felügyeleti szervének
      1. megnevezése: Budapest Főváros Önkormányzata
      2. székhelye: 1052 Budapest, Városház u. 9-11.
3. **A költségvetési szerv tevékenysége**
   1. A költségvetési szerv közfeladata: A vásárcsarnokokról, piacokról szóló 37/1994. (VI.24.) Főv. Kgy. rendelet 2.§. (2) bekezdésének megfelelően:

„Az Igazgatóság köteles a piacok üzemeltetésével, kezelésével, az árusítóhelyeknek, a helyiségeknek (üzleteknek, fülkéknek, pavilonoknak) és a piac használójának (a továbbiakban: helyhasználó) kijelölésével, valamint a piacok épületének fenntartásával és fejlesztésével kapcsolatos feladatokat ellátni.”

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841117 | Kormányzati és önkormányzati intézmények ellátó, kisegítő szolgálatai |

* 1. A költségvetési szerv alaptevékenysége:

Jogosult és köteles az alaptevékenysége ellátása érdekében a Fővárosi Önkormányzat által az Alapító Okiratban használatába adott piacok, vásárcsarnokok és üzletközpontok területén lévő kereskedelmi árusítóhelyek hasznosításáról bérbeadás útján gondoskodni.

A használati jogot a költségvetési szerv a Fővárosi Önkormányzat vagyona feletti rendelkezési jogról, valamint a vásárcsarnokokról és piacokról szóló önkormányzati rendeletek keretei között gyakorolja.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 047120 | Piac üzemeltetése |

* 1. A költségvetési szerv illetékessége, működési területe:

Budapest Főváros közigazgatási területe

1. **A költségvetési szerv szervezete és működése**
   1. A költségvetési szerv vezetőjének megbízási rendje:

Az intézmény vezetőjét (igazgató) a közalkalmazottak jogállásáról szóló többször módosított 1992. évi XXXIII. törvényben, a Munka Törvénykönyvéről szóló 2012. évi I. törvényben, valamint a közalkalmazottak jogállásáról szóló 1992. évi XXXIII. törvény helyi önkormányzatok által fenntartott szolgáltató feladatokat ellátó egyes költségvetési intézményeknél történő végrehajtásáról szóló, többször módosított 77/1993. (V. 12.) Korm. rendeletben foglaltak szerint, Budapest Főváros Közgyűlése pályázat útján nevezi ki.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Közalkalmazotti jogviszony | közalkalmazottak jogállásáról szóló 1992. évi XXXIII. törvény |

* 1. A költségvetési szerv szervezeti felépítése és működése: a 291/2010 (06.15.) számú Főv. Kgy. GB határozatával jóváhagyott, 2010. 06.16-tól hatályos Szervezeti- és Működési Szabályzat II-III. számú fejezetei tartalmazzák a szervezeti felépítésének megfelelően a hatásköri, felelősségi, függelmi előírásokat és működési szabályokat. Az SZMSZ 1. számú melléklete az Igazgatóság szervezeti ábráját mutatja.

1. **Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2010. március 22-én kelt, 321/2010. (III. 10.) Főv. Kgy határozattal jóváhagyott FPH009/2-26/2010. okiratszámú alapító okiratot visszavonom.

Kelt: Budapest, 2015.

P.H.

A főpolgármester megbízásából:

dr. Szeneczey Balázs  
főpolgármester- helyettes

Melléklet: Közraktár Épületegyüttes -1. szintjén található 2093 m2 alapterületű helyiségcsoport alaprajza (BÁLNA Üzletközpont)